stanford-oval/wikipedia huggingface dataset:
Raidió Teilifís Éireann

Raidió Teilifís Éireann
Raidió Teilifís Éireann, RTÉ on Irlannin julkisen palvelun yleisradioyhtiö. Se aloitti radiolähetykset 2RN-asemalta 1. tammikuuta 1926 ja säännölliset televisiolähetykset 31. joulukuuta 1961.
RTÉ:llä on kaksi televisiokanavaa, RTÉ One ja RTÉ Two, ja radiokanavat RTÉ Radio 1, RTÉ 2fm, RTÉ lyric fm ja RTÉ Raidió na Gaeltachta.
Vuonna 2009 RTÉ:n nimen kirjoitusasu muutettiin Radio Telefís Éireannista muotoon Raidió Teilifís Éireann. Nimi tarkoittaa iirin kielessä Irlannin radiota ja televisiota.
Aiheesta muualla

RTÉ:n kotisivut (englanniksi)
Wikimedia Commonsissa on kuvia tai muita tiedostoja aiheesta .
Raquel Rastenni

| Raquel Rastenni |
| --- | --- |
 Raquel Rastenni Eurovision laulukilpailussa 1958
Henkilötiedot
Koko nimi:  Anna Rachel Rastén
Syntynyt: 21. elokuuta 1915 Kööpenhamina, Tanska
Kuollut: 17. elokuuta 1998 (82 vuotta) Skodsborg, Pääkaupunkialue, Tanska
Ammatti:  laulaja
Muusikko
Tyylilajit:  rock'n'swing-tanssi ja Chanson 
  [ Muokkaa Wikidatassa ] [ ohje ]  
Raquel Rastenni (oik. Anna Rachel Rastén, 21. elokuuta 1915 – 17. elokuuta 1998) oli tanskalainen venäjänjuutalaista syntyperää ollut laulaja. Rastenni aloitti uransa tanssijana Helsingørin revyyssa 1936. Laulajana Rastenni debytoi vuonna 1938. Rastenni lauloi eri orkestereissa 1940-luvun alussa ja perusti vuonna 1940 oman swingtrion.
Juutalaisen taustansa vuoksi Rastenni pakeni Tanskan saksalaismiehityksen aikana Ruotsiin, jossa esitti kabareeta ja burleskia. Toisen maailmansodan jälkeen Rastenni palasi Tanskaan, jossa jatkoi uraansa. Rastennin suurimpia hittejä olivat Vovsen i vinduet (1953) ja Hele ugen alene (1953), joka myi yli 120 000 kappaletta. Rastenni oli Tanskan ensimmäinen artisti, jolle myönnettiin kultalevy.
Rastenni voitti vuoden 1958 Dansk Melodi Grand Prixin kappaleella Jeg rev et blad ud af min dagbog ja tuli näin valituksi Tanskan edustajaksi saman vuoden Eurovision laulukilpailuun. Kansainvälisessä Eurovision laulukilpailussa Rastenni sijoittui kymmenen kilpailijan joukosta kahdeksanneksi. Rastenni osallistui Dansk Melodi Grand Prixiin myös vuonna 1961 kappaleella Hjemme hos os sekä vuonna 1964 kappaleella Vi taler samme sprog, mutta ei noilla kerroilla Tullut valituksi Tanskan edustajaksi.
Rakkauden korkea veisu

| Rakkauden korkea veisu> The Song of Love |
| --- | --- |

Ohjaaja:  Chester M. Franklin Frances Marion
Käsikirjoittaja:  Frances Marion
Perustuu:  Margaret Petersonin romaaniin Dust of Desire
Tuottaja:  Norma Talmadge Joseph M. Schenck
Kuvaaja:  Tony Gaudio
Pukusuunnittelija:  Clare West
Pääosat:  Norma Talmadge
Valmistustiedot
Valmistusmaa:   Yhdysvallat
Tuotantoyhtiö:  Norma Talmadge Film Corporation
Levittäjä:  First National
Ensi-ilta:   24. joulukuuta 1923  26. tammikuuta 1925
Kesto:  96 minuuttia
Alkuperäiskieli:  mykkä (välitekstit englanniksi)
Aiheesta muualla
IMDb 
Elonet
AllMovie
Infobox OKNimi-testi OK: 
Rakkauden korkea veisu (engl. The Song of Love) on Chester M. Franklinin ja Frances Marionin ohjaama yhdysvaltalainen mykkä romanttinen draamaelokuva, joka sai ensi-iltansa vuonna 1923. Draamaelokuvan pääosassa on Norma Talmadge, joka toimi myös elokuvan tuottajana Joseph M. Schenckin kanssa. Rakkauden korkea veisu sijoittuu arabimaahan, missä tanssija Noorma-hal yrittää suojella rakastamaansa ranskalaista agenttia.
Rakkauden korkea veisu perustuu Margaret Petersonin romaaniin Dust of Desire (1922), jonka pohjalta ohjaajana toiminut Marion laati elokuvan käsikirjoituksen. Elokuvan tuotantoyhtiönä oli Norma Talmadge Film Corporation, ja se sai Yhdysvaltain ensi-iltansa 24. joulukuuta vuonna 1923. Suomessa elokuvan ensi-ilta oli 26. tammikuuta vuonna 1925. Rakkauden korkea veisu -elokuvan levittäjänä toimi First National Pictures. Elokuvan kokonaan säilynyttä kopiota säilytetään Yhdysvaltain kongressin kirjaston elokuva-arkistossa.
Näyttelijät

| 0 | 1 | 2 |
| --- | --- | --- |
|  Norma Talmadge  | … |  Noorma-hal   |
|  Joseph Schildkraut  | … |  Raymon Valverde   |
|  Arthur Edmund Carewe  | … |  Ramlika   |
|  Larry Wheat  | … |  Dick Jones   |
|  Maude Wayne  | … |  Maureen Desmard   |
|  Earl Schenck  | … |  vahtimestari Desmard   |
|  Hector Sarno  | … |  Chandra-lal   |
|  Albert Prisco  | … |  Chamba   |
|  Mario Carillo  | … |  kapteeni Fregonne   |
|  James Cooley  | … |  tohtori Humbert   |
Aiheesta muualla

Rakkauden korkea veisu Internet Movie Databasessa (englanniksi)
Rakkauden korkea veisu Elonet.
Rakkauden korkea veisu AllMoviessa. (englanniksi)
Rakkauden korkea veisu Silent eran sivustolla (englanniksi)
Rakkauden korkea veisu TCM Movie Databasessa (englanniksi)
Rake

Rake on erityisesti tietokoneohjelmistojen kääntämiseen ja asentamiseen suunniteltu työkalu hieman samaan tapaan kuin
Make ja SCons. Se on kirjoitetu Ruby-kielellä, ja sen Makefile-tiedostoa vastaava Rakefile käyttää Ruby-syntaksia. Raken alkuperäinen kehittäjä on Jim Weirich.
Rake käyttää Rubyn lohkoja erilaisten tehtävien (tasks) määrittelyyn. Useimmille tyypillisille tehtäville on jo olemassa valmiita tehtäviä, kuten tiedostojen manipulointiin, käännöstuotosten poistoon jne.
Rakefile-tiedostot muodostavat eräänlaisen DSL:n Ruby-kielen päälle, jota on verrattain helppo käyttää. Raken suurin vahvuus onkin siinä, että koska tiedostojen käyttämä kieli on täysiverinen ohjelmointikieli, sen ilmaisuvoima on paljon suurempi kuin monien muiden vastaavien työkalujen. Lisäksi käyttäjän ei tarvitse opetella uutta kieltä mutkikkaiden toimenpiteiden suorittamiseen.
Esimerkki

Oheinen esimerkki on Jim Weirichin Rake-esityksestä Building with Rake.
task :build => [:generate_html, :copy_images]

task :generate_html => [:create_directories] do
  system %{./runwpb rake.wpb}
end
  
task :copy_images => [:create_directories] do
   File.copy "pics/rake.gif", "html/images/rake.gif"
   File.copy "pics/target.jpg", "html/images/target.jpg"
end

task :create_directories do
   File.makedirs "html"
   File.makedirs "html/images"
end
Säännöistä näkee, että esimerkiksi :build vaatii tehtävien :generate_html ja :copy_images suorittamisen,
ja :generate_html edelleen vaatii :create_directories -tehtävän suorittamisen.
Aiheesta muualla

http://rake.rubyforge.org/ (Arkistoitu – Internet Archive)
Using the Rake Build Language, Martin Fowler
Building with Rake, Jim Weirich (Arkistoitu – Internet Archive)
Reinhold Peter Nasacken

Reinhold Peter (P. R.) Nasacken (28. elokuuta 1831 Pietari – 4. tammikuuta 1885 Helsinki) oli suomalainen juristi, virkamies ja moninkertainen valtiopäivämies.
Nasackenin vanhemmat olivat  Venäjän keisarillisen armeijan kenraalimajuri Reinhold Johan Nassokin ja Lovisa Karolina Gustava Bergenstråle ja puoliso vuodesta 1860 Hedvig Aina Fanny Johanna Cronstedt (k. 1898). Nasacken tuli ylioppilaaksi 1850 ja suoritti tuomarintutkinnon 1853 ja kameraalitutkinnon 1854. Varatuomarin arvon hän sai 1857. Nasacken oli ensin Turun hovioikeuden  ylimääräinen notaari ja sitten senaatissa talousosaston ylimääräinen kopisti vuodesta 1854, ylimääräinen kamarikirjuri ja sotilastoimituskunnan kopisti vuodesta 1858, yleisen kanslian kanslisti vuodesta 1861 ja sotilastoimituskunnan protokollasihteeri 1867–1873. Hän oli samalla Suomen kaartin vt. sotatuomari 1859–1885. Nasacken oli aatelissäädyssä edustaja valtiopäivillä 1863–1864, 1867, 1872, 1877–1878 ja 1882.
Pako (2. tuotantokausi)

| Pako (2>  tuotantokausi) |
| --- | --- |
Alkuperämaa:   Yhdysvallat
Ikäraja:  
Esittäminen
Verkko:  Fox (Yhdysvallat) MTV3 (Suomi)
Ensimmäinen esitys:  2006-08-2121. elokuuta 2006
Viimeinen esitys:  2007-04-022. huhtikuuta 2007
Esitysten määrä:  22
Kaudet
 ← Edellinen 1. tuotantokausi Seuraava → 3. tuotantokausi
 Luettelo Paon jaksoista
Paon toista tuotantokautta alettiin esittää Yhdysvalloissa elokuussa 2006 ja se jatkui toukokuuhun 2007 saakka sisältäen yhteensä 22 jaksoa. Kauden pääosassa on edellisen kauden lopussa vankilasta karannut ”Fox River -kasi”, joita viranomaiset jahtaavat ympäri Amerikkaa. Tuotantokausi seuraa hahmojen elämää noin kolmen viikon ajan.
Kaudella sarjaan tulee mukaan uusi päähenkilö, FBI:n erikoisagentti Alexander Mahone, jota esittää näyttelijä William Fichtner. Kauden ensimmäiset 13 jaksoa seuraavat karkureiden yrityksiä saada yhteyttä läheisiinsä. He myös etsivät Westmorelandin miljoonia ja yrittävät paeta Michaelin suunnitelmien avulla maasta. Kauden viimeiset yhdeksän jaksoa keskittyvät salaliittojuonen paljastamiseen.
Päähahmot

| 0 | 1 | 2 |
| --- | --- | --- |
|  Dominic Purcell  | … |  Lincoln Burrows   |
|  Wentworth Miller  | … |  Michael Scofield   |
|  Amaury Nolasco  | … |  Fernando Sucre   |
|  Marshall Allman  | … |  Lincoln ”L.J” Burrows, Junior   |
|  Wade Williams  | … |  Bradley ”Brad” Bellick   |
|  Paul Adelstein  | … |  Paul Kellerman (Owen Kravechi)   |
|  Robert Knepper  | … |  Theodore ”T-Bag” Bagwell   |
|  Rockmond Dunbar  | … |  Benjamin ”C-Note” Miles Franklin   |
|  Sarah Wayne Callies  | … |  Sara Tancredi   |
|  William Fichtner  | … |  Alexander ”Alex” Mahone   |
Rakastunut rampa

| Rakastunut rampa eli Sakris Kukkelman, köyhä polseviikki |
| --- | --- |

Kirjailija:  Joel Lehtonen
Kieli:  suomi
Kustantaja:  Karisto
Julkaistu:  1922
Löydä lisää kirjojaKirjallisuuden teemasivulta
Rakastunut rampa eli Sakris Kukkelman, köyhä polseviikki on Joel Lehtosen vuonna 1922 ilmestynyt romaani. Se kertoo köyhän kyttyräselkäisen ja ramman Sakris Kukkelmanin elämästä ja pyrkimyksestä löytää rakkaus. Kirjan tapahtumat sijoittuvat Suomen sisällissodan jälkeiseen aikaan ja tapahtumapaikkoina toimivat Helsingin esikaupunkialueet. Teos yhdistää romantiikkaa ja realismia.
Rakastunut rampa sai hämmentyneen ja ristiriitaisen vastaanoton. Ilmeisesti syynä oli kirjan synkkyys ja groteskien aiheiden käsittely.
Kirjan pohjalta on vuonna 1975 valmistunut useita palkintoja saanut samanniminen elokuva. Elokuvan on ohjannut Esko Favén ja pääroolissa näyttelee Vesa-Matti Loiri.
Juoni

Rakastunut rampa kertoo Sakris Kukkelmanin tarinan. Kukkelman on kyttyräselkäinen rampa, koska hän putosi lapsena ikkunalaudalta. Kukkelman on työläinen Krokelbyssä. Hän tekee elantonsa eteen pieniä töitä. Hän kuitenkin haaveilee paremmasta ja elää eräänlaisessa fantasiamaailmassa. Kukkelman kuvittelee olevansa suosittu naistenmies, minkä lisäksi hän pitää itseään muita älykkäämpänä. Todellisuudessa Kukkelmanin olemukselle nauretaan tai häntä kauhistutaan. Talviaikaan hän joutuu kulkemaan vammansa vuoksi konttaamalla ja hyppelehtimällä. Hän kuitenkin haaveilee sinnikkäästi naisesta, omasta kodista ja työstä.
Kukkelman tekee sekalaisia töitä, kunnes saa isomman toimeksiannon tilalliselta Mikko Suomenvaaralta. Rikas Suomenvaara haluaa, että Kukkelman rakentaa hänelle koiratarhan. Kukkelman kertoo olevansa oikea ”byggmestar” ja ottaa työn vastaan. Työstä saamiensa rahojen turvin hän viettää vapaa-aikansa kylällä. Kukkelman päätyy myös ennustajalle, joka kertoo hänen tapaavan elämänsä naisen seuraavan vuoden aikana. Ennustaja antaa Kukkelmanille naisesta myös tarkat tuntomerkit.
Lopulta Kukkelman näkeekin kuvatun kaltaisen naisen erään talon ikkunassa. Talo osoittautuu naistenkodiksi, jossa asuu naisia, jotka ovat eläneet irtolaisina. Kukkelman alkaa luoda suhdetta elämänsä naisena pitämäänsä Sanelma Kinnuseen eli Nelmaan. Apuna toimii naistenkodissa asuva, aatelissukuisena esiintyvä Mimmi ”von” Rumfelt. Lopulta Kukkelman saakin Nelman asumaan luokseen väittämällä naistenkodin johtajalle olevansa Nelman serkku.
Idealisti Kukkelman on sokea rakkaudesta ja tuhlaa työmaalla saamansa rahat Nelmansa toiveiden toteuttamiseen samalla, kun työt koiratarhan rakennustyömaalla jäävät tekemättä. Rahojen huvettua selviää myös, että Nelma ei rakasta Kukkelmania vaan todellisuudessa häpeää tämän ulkomuotoa. Pari menee Nelman inhosta huolimatta kihloihin, mutta suhde ei kestä, vaan karkailujen jälkeen Nelma lopulta jättää Kukkelmanin ja ottaa toisen miehen.
Surun murtama Kukkelman menettää myös työnsä Mikko Suomenvaaran koiratarhan rakennustyömaalla työn laiminlyömisen vuoksi. Lopulta rahattomana ja rakkauteen pettyneenä Kukkelman hirttäytyy puuliiteriin. Tarina päättyy siihen, että kylän lapset nauravat ja pilkkaavat hirttoköydessä roikkuvaa Kukkelmania.
Aiheesta muualla

E-kirja (Project Gutenberg)
Äänikirja (Yle Areena) (Arkistoitu – Internet Archive)
Joel Lehtosen Rakastunut rampa ja ruumiillisuus eurooppalaisessa kirjallisuudessa
Reinhold Pommer

| Mitalit> Maa:   Saksa.Miesten maantiepyöräily. Olympialaiset  | Mitalit> Maa:   Saksa.Miesten maantiepyöräily. Olympialaiset  | Mitalit> Maa:   Saksa.Miesten maantiepyöräily. Olympialaiset  | Maa:   Saksa> Miesten maantiepyöräily. |
| --- | --- | --- | --- |
|  Pronssia | Melbourne 1956 | joukkuekilpailu |  |
Reinhold Viktor Pommer (6. tammikuuta 1935 Zigartice Tšekkoslovakia – 26. maaliskuuta 2014 Haßfurt, Saksa) oli saksalainen maantiepyöräilijä. Hän sijoittui Melbournen olympialaisissa 1956 maantiepyöräilyssä 18:nneksi ja saavutti länsisaksalaisena olympiapronssia joukkuekilpailussa yhdessä itäsaksalaisten, henkilökohtaisissa tuloksissa neljänneksi sijoittuneen Horst Tüllerin ja viidenneksi sijoittuneen Gustav-Adolf Schurin kanssa.
Rautasin rautatieasema

Rautasin rautatieasema (lyh. Rut, ruots. Rautas järnvägsstation) on rautatieasema Ruotsin rataverkolla Kiiruna–Narvik -malmiradalla Kiirunan kunnassa. Asema sijaitsee noin 20 kilometriä luoteeseen Kiirunan rautatieasemalta, ja se toimii pääasiassa junakohtauspaikkana. Junien kohtaamisia varten ratapihalla on yksi sivuraide, ja sen lisäksi myös yksi pistoraide, jota käytetään pääasiassa ratatyökoneiden väistöraiteena. Henkilöjunat eivät pysähdy liikennepaikalla.
Raija Nevanlinna

Raija Nevanlinna o.s. Rymin, suomentajanimi Raija Rymin (3. kesäkuuta 1937 Iisalmi – 24. lokakuuta 2011 Helsinki) oli venäjän kielen ja kirjallisuuden tuntija, opettaja ja suomentaja.
Nevanlinna kirjoitti ylioppilaaksi Kotka Svenska Samskolanista 1956 ja valmistui filosofian maisteriksi 1964 Helsingin yliopistosta. Hän opetti venäjää 1967–2000 Helsingin Suomalaisessa Yhteiskoulussa ja oli kehittämässä venäjän opetusta myös valtakunnan tasolla. Hän opetti venäjää myös yksityisesti ja toimi tulkkina. Mukkulan kansainvälisessä kirjailijakokouksessa hän toimi venäläisistä vieraista vastaavana apulaissihteerinä.
Nimellä Raija Rymin hän suomensi venäläistä runoutta ja toimitti sarjan Neuvostolyriikkaa I–IV yhdessä Natalia Baschmakoffin ja Pekka Pesosen kanssa.
Palkinto

Valtion kirjallisuuspalkinto 1979
Rasvakalat

| Rasvakalat |
| --- | --- |
 Rasvakala (Cyclopterus lumpus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Viuhkaeväiset Actinopterygii
Lahko::  Simppukalat Scorpaeniformes
Heimo::  Rasvakalat Cyclopteridae  Bonaparte, 1831
Suvut
 Aptocyclus  Cyclopsis  Cyclopteropsis  Cyclopterus  Eumicrotremus  Lethotremus 
Katso myös
   Rasvakalat Wikispeciesissä   Rasvakalat Commonsissa 
Infobox OKNimi-testi OK: 
Rasvakalat (Cyclopteridae) on simppukaloihin kuuluva heimo. Heimon lajeja tavataan lauhkeista ja kylmistä vesistä Atlantista ja Tyynestämerestä.
Lajit ja anatomia

Rasvakalojen heimoon kuuluu kuusi sukua ja 28 lajia. Ne ovat läheistä sukua imukaloille (Liparidae). Kooltaan ne voivat kasvaa 2–60 cm pitkiksi. Tyypillisiä piirteitä rasvakalalajeille ovat pyöreähkö ja suomuton ruumis, ruumiissa on useita luunystyjä, vatsaevistä on muodostunut imulevy, selkäeviä on kaksi, joista ensimmäinen koostuu 4–8 piikistä, pyrstöevä on kookas ja pyöreähkö ja rintaevät ovat kookkaat. Rasvakaloilla ei ole uimarakkoa. Heimon kalojen hampaat ovat pienikokoiset ja kartiomaiset. Rasvakalat kykenevät imemään vettä ruumiiseensa ja siten laajentamaan sitä.
Levinneisyys ja elintavat

Rasvakalalajeja tavataan Atlantin ja Tyynenmeren pohjoisosista sekä Jäämerestä. Suurin osa lajeista elää Tyynessämeressä. Heimon kalojen ravintoa ovat meduusat, toiset kalat, monisukasmadot, äyriäiset ja nilviäiset. Kutemisen jälkeen heimon lajien koiraat vahtivat kutua. Rasvakala (Cyclopterus lumpus) on taloudellisesti merkittävän kalastuksen kohde ja erityisesti sen mäti on arvostettua.
René Enriquez

René Enríquez (24. marraskuuta 1933 – 23. maaliskuuta 1990) oli Nicaraguassa syntynyt yhdysvaltalainen televisionäyttelijä 1970- ja 1980-luvuilla. Hänet muistetaan parhaiten roolistaan luutnantti Ray Calletanona pitkäaikaisessa Hill Street Blues -sarjassa (1981–1987).
Hän kuoli 23. maaliskuuta 1990, ensimmäisenä kahdesta Hill Street Blues -tähdestä, joka kuoli sinä vuonna. Kiel Martin kuoli keuhkosyöpään 28. joulukuuta.
Enríquezin ilmoitettiin alun perin kuolleen haimasyöpään. Myöhemmissä raporteissa, jotka perustuivat hänen kuolintodistuksensa julkaisuun, todettiin hänen kuolleen AIDSin aiheuttamista komplikaatioista. Yhdessä vaiheessa Enriquez kertoi toiselle Hill Street Blues -näyttelijälle Charles Haidille, että hänellä oli AIDS, kuten myöhemmin ilmoitettiin Entertainment Tonight -tapahtumassa vuonna 1992
René Fournier

René Fournier (s. 14. huhtikuuta 1921) on ranskalainen lentokonesuunnittelija. Hän aloitti lentokoneiden suunnittelun 1947 ja suunnitteli uransa aikana yhteensä 12 prototyyppiä. Hänen suunnittelemiaan koneita valmistettiin yhteensä 800, ja vaikka niitä ei enää valmisteta, niitä on yhä käytössä, sillä niitä pidetään  taloudellisina ja helppokäyttöisinä.
Hänen suunnittelemiaan koneita ovat RF-01, RF-2, RF-3, RF-4, RF-4D, RF-5, RF-5B, RF-6, RF-6B, RF-7, RF-8, RF-9, RF-10, RF-47.
René Goblet

| René Goblet |
| --- | --- |

Ranskan pääministeri
 16. joulukuuta 1886–30. toukokuuta 1887  
Presidentti:  Jules Grévy
Edeltäjä:  Charles de Freycinet
Seuraaja:  Maurice Rouvier
Henkilötiedot
Syntynyt: 26. syyskuuta 1828 Aire-sur-la-Lys, Ranska
Kuollut: 13. syyskuuta 1905 (76 vuotta) Pariisi, Ranska
René Goblet (26. syyskuuta 1828 Aire-sur-la-Lys – 13. syyskuuta 1905 Pariisi) oli ranskalainen poliitikko, joka toimi Ranskan pääministerinä 1886–1887.
Goblet väitteli 1850 oikeustieteen tohtoriksi ja toimi asianajajana Amiensissa, jonka pääprokuraattoriksi hänet nimitettiin kolmannen tasavallan perustamisen yhteydessä 1870. Seuraavana vuonna hän omistautui politiikalle ja hänet valittiin kansalliskokoukseen tasavaltalaisen vasemmiston edustajana. Goblet oli 1879 oikeusministeriön alivaltiosihteerinä sekä 1882 sisäministerinä Charles de Freycinetin hallituksessa. Hän kannatti hallinnon hajauttamista ja perustuslainmuutosta. 1885–1886 Goblet oli opetusministerinä kahdessa peräkkäisessä tasavaltalaisten hallituksessa, jotka uudistivat yliopistolaitosta ja siirsivät alkeisopetuksen pois kirkolta. Hänestä tuli pääministeri joulukuussa 1886, mutta hänen hallituksensa kaadettiin jo seuraavan vuoden toukokuussa. Lyhyelle hallituskaudelle mahtui rajaselkkaus Saksan kanssa, jota lietsoi puolustusministerinä toiminut kenraali Georges Boulanger.
Goblet toimi 1888–1889 ulkoministerinä. Hän putosi vuoden 1889 vaaleissa edustajainkamarissa, mutta pääsi kaksi vuotta myöhemmin senaattiin ja 1893 takaisin edustajainkamariin. Uransa viimeisessä vaiheessa Goblet siirtyi enemmän vasemmalle ja perusti eräiden muiden poliitikkojen kanssa Petite république française -nimisen lehden. Hän vetäytyi politiikasta jäätyään valitsematta vuoden 1898 vaaleissa.
Rara

| Rara |
| --- | --- |

Valtiot:  Nepal 
Paikkakunta:  Mugun piirikunta 
Koordinaatit:  29°31′33″N, 82°05′25″E
Mittaustietoja
Pinnankorkeus:  2 990  m 
Pituus:  5,1  km
Leveys:  2,7  km 
Rantaviiva:  14,3  km 
Pinta-ala:  10,8 km2 
Tilavuus:  1 000  hm3 
Suurin syvyys:  167  m 
 fiRara 
Rara on järvi Nepalin luoteisosassa Raran kansallispuistossa. Se on Nepalin suurin järvi, ja sen pinta-ala on 10,8 neliökilometriä. Järven pinnankorkeus on on 2 990 metriä. Järvi on muodoltaan soikea, ja se on noin viisi kilometriä pitkä ja kolme kilometriä leveä. Suurin syvyys on 167 metriä. Raran laskujoki on Mugu-Kamali.
Järvenrantaa
Järvi on Raran kansallispuiston tärkein nähtävyys. Kansallispuisto perustettiin vuonna 1976 suojelemaan järveä ja sen ympäristöä. Vuonna 2007 järvestä tuli osa Ramsar-aluetta, jonka pinta-ala on 15,83 neliökilometriä.
Järvestä on tavattu kolmea endeemistä karppikalalajia, jotka ovat Schizothorax macropthalamus, Schizothorax nepalensis ja Schizothorax raraensis. Lintulajeja on tavattu kymmeniä, joista osa on uhanalaisia. Huomattavin nisäkäs on lyhytkarvasaukko.
Aiheesta muualla

Kuvia tai muita tiedostoja aiheesta Rara Wikimedia Commonsissa
René Felber

René Felber 1990
René Felber  (14. maaliskuuta 1933 – 18. lokakuuta 2020) oli sveitsiläinen sosiaalidemokraattisen puolueen poliitikko ja Sveitsin liittoneuvoston jäsen (1987–1993). Sveitsin liittopresidenttinä hän oli vuoden 1992.
Felber aloitti poliittisen uransa sosiaalidemokraattisessa puolueessa Le Loclen kunnallishallinnossa. Neuchâtelin kantonin parlamentissa hän oli 1965–1976. Hänet valittiin vuonna 1967 Sveitsin liittokokouksen alahuoneeseen kansallisneuvostoon. Felber jätti parlamentin vuonna 1981, kun hänet oli valittu Neuchâtelin kantonin valtuustoon.
Felber valittiin vuonna 1987 Sveitsin liittoneuvostoon, missä hän johti ulkoministeriötä. Felber oli Eurooppa-myönteinen, ja hän ajoi avoimempaa Eurooppa-politiikkaa. Politiikka koki kolauksen, kun kansanäänestyksessä hylättiin Sveitsin liittyminen Euroopan talousalueeseen. Felber toimi vuoden 1992 Sveitsin liittopresidenttinä, ja hän jättäytyi vuonna 1993 politiikasta terveydellisten syiden takia.
Rallisprint

Riihivuori Rallisprint vuonna 2015
Rallisprint on autourheilulaji, jossa ajetaan lyhyitä rallin erikoiskokeita. Rata on yleensä samantyyppinen kuin rallin erikoiskoe, mutta pituudeltaan vain 2–4 km.
Erona normaaliin ralliin on, että rallisprintissä autossa ei ole kuljettajan apuna kartanlukijaa. Lisäksi kilpailija ajaa samat erikoiskokeet uudelleen määrätyssä järjestyksessä ja vain erikoiskokeen paras aika jätetään huomioon. Kuljettajat jaetaan kokemuksen ja taidon perusteella samoin kuin monessa muussakin lajissa, juniorikuljettajiin ja yleisen luokan kuljettajiin, myös nuorten luokka kuuluu rallisprintiin. Kilpailukalustona rallisprintissä on huipputasolla uutta rallikalustoa ja tehokkaita turboautoja, mutta harrastajatasolla ajetaan vanhemmalla ja edullisella kalustolla. Rallisprintissä on myös nuortenluokka, johon voi ottaa osaa 15 vuotta täyttäneet.
Raquel Castro

Castro vuonna 2011.
Raquel Castro (s. 17. marraskuuta 1994 New York) on yhdysvaltalainen näyttelijä. Hän tuli tunnetuksi Gertien roolista Kevin Smithin elokuvassa Tyttö tuollainen (Jersey Girl, 2004), josta hän sai Young Artist -palkinnon.
Aiheesta muualla

Raquel Castro Internet Movie Databasessa. (englanniksi)
Punahelttamesikko

| Punahelttamesikko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Mesikot Meliphagidae
Suku::  Helttamesikot Anthochaera
Laji::  carunculata
Kaksiosainen nimi
 Anthochaera carunculata  (Shaw, 1790) 
Katso myös
   Punahelttamesikko Wikispeciesissä   Punahelttamesikko Commonsissa 
Infobox OKNimi-testi OKIUCN-testi OK: 
Punahelttamesikko (Anthochaera carunculata) on naakan kokoinen, mettä syövä australialainen varpuslintu. Alun perin lajin kuvaili englantilainen John White kirjoituksessaan Journal of a Voyage to New South Wales (1790).
Koko ja ulkonäkö

Punahelttamesikon pituus on noin 35 cm ja se on mesikoiden heimon suurikokoisia lajeja. Höyhenpuku on vatsapuolelta pähkinähakkimaisen harmaanruskean ja valkoisen kirjava, yläpuolelta kirvismäisen viiruinen. Vatsassa sillä on keltainen laikku ja kaulan sivuilla erikoinen pieni vaaleanpunainen heltta. Silmät ovat punaiset.
Esiintyminen

Laji esiintyy vain Australiassa, idästä Uudesta Etelä-Walesista Länsi-Australian lounaisosiin ja Tasmaniaan. Lajin esiintymisalueen koko on 1–10 miljoonaa neliökilometriä ja sen kanta on elinvoimainen.
Elinympäristö

Laji elää avoimissa metsissä ja myös asutuksen tuntumassa.
Lisääntyminen

Punahelttamesikon pesä on risuista ja lehdistä laadittu ja sijaitsee 2–16 metriä maanpinnan yläpuolella. Munia on yleensä kaksi tai kolme. Pesällään se voi olla hyvin aggressiivinen muita lintuja ja ihmisiä kohtaan.